

**ประกาศนโยบายวิทยาลัยพยาบาลบรมราชชนนี ชลบุรี**

**เรื่อง อัตลักษณ์คุณธรรมและค่านิยมองค์กร**

**…………………………………………….**

ด้วยกระทรวงสาธารณสุขได้มีการจัดทำแผนแม่บทส่งเสริมคุณธรรม กระทรวงสาธารณสุข ฉบับที่ ๑ (พ.ศ. ๒๕๖๐- ๒๕๖๔) มุ่งส่งเสริมคุณธรรมที่พึงประสงค์ของสังคมไทยคือ “พอเพียง วินัย สุจริต จิตอาสา” และกำหนดค่านิยมกระทรวงสาธารณสุข MOPH ในการพัฒนาระบบการบริหารทรัพยากรบุคคล วิทยาลัยพยาบาลบรมราชชนนี ชลบุรี ซึ่งเป็นหน่วยงานในสังกัดสถาบันพระบรมราชชนก กระทรวงสาธารณสุข จึงได้มีการกำหนดอัตลักษณ์คุณธรรม“**ซื่อสัตย์ รับผิดชอบสามัคคี” และค่านิยมองค์กร MOPH** เพื่อให้การพัฒนาเป็นไปในทิศทางเดียวกัน โดยให้อาจารย์ เจ้าหน้าที่ และนักศึกษาของวิทยาลัยยึดมั่นในคุณธรรมและค่านิยมดังกล่าว ตลอดจนให้บริการด้วยจรรยาบรรณวิชาชีพ ปฏิบัติงานด้วยความสุขนำไปสู่ประโยชน์ของประชาชนและประเทศชาติ จึงขอประกาศนโยบายการดำเนินการขับเคลื่อน “หน่วยงานคุณธรรม” ของวิทยาลัยให้ทุกคนรับทราบและถือปฏิบัติ ดังนี้

๑. พัฒนาวิทยาลัยสู่หน่วยงานคุณธรรมภายใต้อัตลักษณ์คุณธรรม “ซื่อสัตย์ รับผิดชอบ สามัคคี”และค่านิยมองค์กร MOPH

๒. ใช้หลักปรัชญาเศรษฐกิจพอเพียงเป็นฐานในการพัฒนาวิทยาลัย ฯ สู่หน่วยงานคุณธรรม

๓. ใช้หลักธรรมาภิบาลในการบริหารจัดการและพัฒนาวิทยาลัย ฯ

๔. สนับสนุนให้บุคลากรและนักศึกษามีส่วนร่วมในการพัฒนาวิทยาลัย ฯ สู่หน่วยงานคุณธรรม

๕. ส่งเสริมให้การดำเนินงานหน่วยงานคุณธรรมบูรณาการกับการทำงานประจำ

**วัตถุประสงค์** เพื่อส่งเสริมให้อาจารย์ เจ้าหน้าที่และนักศึกษาของวิทยาลัยพยาบาลบรมราชชนนี ชลบุรี มีพฤติกรรมจริยธรรมที่สอดคล้องกับอัตลักษณ์คุณธรรมและค่านิยมองค์กร อันจะส่งผลให้วิทยาลัยมีการดำเนินงานที่มีประสิทธิภาพและประสิทธิผล และทำให้นักศึกษามีคุณลักษณะบัณฑิตที่พึงประสงค์

**อัตลักษณ์คุณธรรม**

**B** คือ Be honest ซื่อสัตย์

**N** คือ Never forget responsibility รับผิดชอบ

**C** คือ Commit to unity สามัคคี

**ค่านิยมองค์กร**

**M** คือ Mastery เป็นนายตนเอง


**O** คือ Originality เร่งสร้างสิ่งใหม่

**P** คือ People-centered approach ใส่ใจประชาชน

**H** คือ Humility ถ่อมตนอ่อนน้อม

ประกาศนี้มีผลบังคับใช้ตั้งแต่บัดนี้เป็นต้นไป

ประกาศ ณ วันที่ ๙ มกราคม พ.ศ. ๒๕๖๒



(ดร.ศุกร์ใจ เจริญสุข)

ผู้อำนวยการวิทยาลัยพยาบาลบรมราชชนนี ชลบุรี